На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Историјског архива Ниш за 2014. годину, број 01/38-15 од 21.01.2015. године, који је Одлуком број 01/39-15 од 21.01.2015. године, усвојио Управни одбор Установе.

 II Решење доставити установи Историјски архив Ниш, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 16. Одлуке о оснивању Историјског архива Ниш у Нишу (“Службени лист града Ниша”, бр. 2/11 – пречишћен текст), Управни одбор Историјског архива Ниш, на својој седници од 21.01.2015. године донео је Одлуку о усвајању Извештаја о раду и пословању Историјског архива Ниш за 2014. годину, број 01/39-15.

Према оцени Управног одбора Историјског архива Ниш Пословна 2014. година, шездесетшеста у историјском трајању Историјског архива Ниш за ефекат има успешно остварене све планиране програмске активности. На томе се базира оцена о успешној години коју потврђује и сертификат Центра за економске анализе из Београда, који је овој установи уручен крајем 2014. године. Протекла година била је у знаку велике годишњице Великог рата, а програму обележавања стогодишњице Првог светског рата у нашем граду допринео је и Историјски архив Ниш. У Ноћи музеја, најдужој културној ноћи у години, презентовао је посетиоцима мултидокументарну изложбу под називом „ Ниш – ратна престоница Србије 1914-1915“. Кроз 157 архивских докумената, фотографија и експоната испричана је прича о значајним догађајима у Нишу у периоду од 26. јула 1914. до октобра 1915. године, који су имали пресудан утицај на судбину српског народа у целини. Седам деценија од краја Другог светског рата обележено је објављивањем публикације „Ниш у листу „Ново време“ 1941-1944“ аутора Бобана Јанковића и Милене Жикић. Ова публикација објављена је у сарадњи са Филозофским факултетом у Нишу, а обухвата 478 текстова из листа „Ново време“ који је сачуван у збирци штампе Историјског арива Ниш.

Имајући у виду да је Извештај о раду и пословању Историјског архива Ниш за 2014. годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 НАЧЕЛНИК

 Небојша Стевановић